|  |
| --- |
| PATVIRTINTAJonavos pradinės mokyklosdirektoriaus 2017 m. lapkričio 27 d.įsakymu Nr. V1-99 |

**JONAVOS PRADINĖS MOKYKLOS VIEŠŲJŲ PIRKIMŲ PLANAVIMO, INICIJAVIMO, ORGANIZAVIMO, ATLIKIMO IR ATSKAITOMYBĖS TVARKOS APRAŠAS**

**I SKYRIUS**

**BENDROSIOS NUOSTATOS**

1. Jonavos pradinės mokyklos viešųjų pirkimų planavimo, inicijavimo, organizavimo, atlikimo ir atskaitomybės tvarkos aprašas (toliau – Tvarkos aprašas) nustato Jonavos pradinės mokyklos (toliau – Perkančioji organizacija) viešųjų pirkimų sistemą ir Perkančiosios organizacijos viešųjų pirkimų planavimo, inicijavimo, organizavimo, atlikimo ir atskaitomybės tvarką.

2. Tvarkos aprašu siekiama užtikrinti Lietuvos Respublikos viešųjų pirkimų įstatyme (toliau – Viešųjų pirkimų įstatymas) nustatytų pagrindinių principų laikymąsi Perkančiojoje organizacijoje ir sudaryti sąlygas taupiai, efektyviai ir rezultatyviai naudoti Perkančiajai organizacijai skirtus valstybės biudžeto asignavimus ir kitas lėšas.

3. Viešuosius pirkimus Perkančiojoje organizacijoje reglamentuoja Viešųjų pirkimų įstatymas, Mažos vertės pirkimų tvarkos aprašas (toliau – MVPTA), patvirtintas Viešųjų pirkimų tarnybos direktoriaus 2017 m. birželio 28 d. įsakymu Nr. 1S–97, kiti su viešaisiais pirkimais susiję teisės aktai ir šis Tvarkos aprašas.

4. Šiame Tvarkos apraše vartojamos sąvokos yra apibrėžtos Viešųjų pirkimų įstatyme ir kituose teisės aktuose, išskyrus atvejus, kai šiame Tvarkos apraše yra apibrėžta kitaip.

5. Tvarkos apraše vartojamos sąvokos:

5.1. **viešojo pirkimo komisija** (toliau – Komisija) – perkančiosios organizacijos arba jos įgaliotosios organizacijos vadovo įsakymu (potvarkiu), vadovaujantis Viešųjų pirkimų įstatymo 19 straipsniu, sudaryta Komisija, kuri šio Aprašo nustatyta tvarka organizuoja ir atlieka pirkimus.

5.2. **mažos vertės pirkimas** – tai:

5.2.1. supaprastintas pirkimas, kai prekių ar paslaugų pirkimo numatoma vertė yra mažesnė kaip 58 000 Eur (penkiasdešimt aštuoni tūkstančiai eurų) (be pridėtinės vertės mokesčio (toliau – PVM)), o darbų pirkimo numatoma vertė mažesnė kaip 145 000 Eur (šimtas keturiasdešimt penki tūkstančiai eurų) (be PVM);

5.2.2. supaprastintas pirkimas, atliekamas toms atskiroms pirkimo dalims, kurių bendra vertė yra mažesnė kaip 58 000 Eur (penkiasdešimt aštuoni tūkstančiai eurų) (be PVM) to paties tipo prekių ar paslaugų sutarčių vertės, o perkant darbus – mažesnė kaip 145 000 Eur (šimtas keturiasdešimt penki tūkstančiai eurų) (be PVM). Jeigu numatoma pirkimo vertė yra lygi tarptautinio pirkimo vertės ribai arba ją viršija, perkančioji organizacija užtikrina, kad bendra dalių vertė, atliekant mažos vertės ir kitų supaprastintų pirkimų procedūras, būtų ne didesnė kaip 20 procentų bendros visų pirkimo dalių vertės;

5.2.3. **mažos vertės viešojo pirkimo pažyma** – perkančiosios organizacijos nustatytos formos dokumentas, mažos vertės pirkimo atvejais pildomas pirkimo organizatoriaus, Komisijos ir pagrindžiantis jo priimtų sprendimų atitiktį Viešųjų pirkimų įstatymo ir kitų pirkimus reglamentuojančių teisės aktų reikalavimams.

5.2.4. **neskelbiama apklausa** – pirkimo būdas, kai perkančioji organizacija kreipiasi į tiekėjus, kviesdama pateikti pasiūlymus;

5.2.5. **skelbiama apklausa** – pirkimo būdas, kai perkančioji organizacija apie atliekamą pirkimą paskelbia Centrinės viešųjų pirkimų informacinės sistemos (toliau – CVP IS) priemonėmis (užpildo skelbimą apie pirkimą, vadovaudamasi Viešųjų pirkimų tarnybos nustatyta tvarka);

5.2.6. **už pirkimų planavimą atsakingas asmuo** – perkančiosios organizacijos vadovo paskirtas darbuotojas, atsakingas už kalendoriniais metais numatomų pirkti perkančiosios organizacijos reikmėms reikalingų darbų, prekių ir paslaugų plano sudarymą ir jo paskelbimą.

5.2.7. **pirkimų planas** – perkančiosios organizacijos parengtas ir patvirtintas einamaisiais kalendoriniais metais planuojamų vykdyti prekių, paslaugų ir darbų pirkimų sąrašas.

5.2.8. **pirkimų suvestinė** – perkančiosios organizacijos parengta informacija apie visus, išskyrus mažos vertės pirkimus, kalendoriniais metais planuojamus vykdyti pirkimus. Ši informacija kasmet iki kovo 15 dienos, o patikslinus pirkimų planą – ne vėliau kaip per 5 darbo dienas, turi būti paskelbta CVP IS ir perkančiosios organizacijos interneto svetainėje, specialiai tam skirtoje skiltyje.

5.2.9. **pirkimų iniciatorius** – perkančiosios organizacijos vadovo paskirtas perkančiosios organizacijos darbuotojas, kuris nurodė poreikį įsigyti reikalingų prekių, paslaugų arba darbų ir kuris koordinuoja (organizuoja) perkančiosios organizacijos sudarytose viešojo pirkimo–pardavimo sutartyse bei preliminariosiose sutartyse (toliau – Pirkimo sutartis) numatytų įsipareigojimų vykdymą, pristatymo (atlikimo, teikimo) terminų laikymąsi, prekių, paslaugų ir darbų atitiktį Pirkimo sutartyse numatytiems kokybiniams ir kitiems reikalavimams, taip pat inicijuoja ar teikia siūlymus dėl Pirkimo sutarčių pratęsimo, keitimo, nutraukimo, teisinių pasekmių tiekėjui, nevykdančiam ar netinkamai vykdančiam Pirkimo sutartyje nustatytus įsipareigojimus, taikymo.

5.2.10. **pirkimų organizatorius** – perkančiosios organizacijos vadovo paskirtas darbuotojas, kuris perkančiosios organizacijos nustatyta tvarka organizuoja ir atlieka mažos vertės pirkimus, kai tokiems pirkimams atlikti nesudaroma Komisija.

5.2.11. **pirkimų žurnalas** – perkančiosios organizacijos nustatytos formos dokumentas, skirtas registruoti perkančiosios organizacijos atliktus pirkimus.

5.2.12. **rinkos tyrimas** – kokybinės ir kiekybinės informacijos apie realių bei potencialių prekių, paslaugų ir darbų pasiūlą (tiekėjus, jų tiekiamas prekes, teikiamas paslaugas ir atliekamus darbus, užimamą rinkos dalį, kainas ir pan.) rinkimas, analizė ir apibendrintų išvadų rengimas, skirtas sprendimams, susijusiems su pirkimais, priimti.

6. Pasikeitus Tvarkos apraše minimiems teisės aktams ir rekomendacinio pobūdžio dokumentams, taikomos aktualios tų teisės aktų ir rekomendacinio pobūdžio dokumentų redakcijos nuostatos.

**II SKYRIUS**

**ATSAKINGI ASMENYS, JŲ FUNKCIJOS IR ATSAKOMYBĖ**

7. Už Perkančiosios organizacijos atliekamus viešuosius pirkimus atsako Perkančiosios organizacijos vadovas.

8. Vadovas įsakymu skiria viešųjų pirkimų procese dalyvaujančius asmenis, kurie už savo veiklą atsako pagal Lietuvos Respublikos įstatymus.

9. Viešųjų pirkimų procese dalyvaujantys asmenys:

9.1. pirkimų iniciatorius;

9.2. už pirkimų planavimą atsakingas asmuo;

9.3. pirkimo organizatorius;

9.4. Viešojo pirkimo komisija;

9.5. Pretenzijų nagrinėjimo komisija.

10. Viešųjų pirkimų procese dalyvaujantys asmenys (išskyrus Komisijos narius ir Pirkimo organizatorius) gali vykdyti Tvarkos apraše numatytas funkcijas tik pasirašę nešališkumo deklaraciją (Tvarkos aprašo 1 priedas) ir konfidencialumo pasižadėjimą (Tvarkos aprašo 2 priedas); Komisijos nariai ir Pirkimo organizatoriai gali vykdyti Tvarkos apraše numatytas funkcijas tik pasirašę nešališkumo deklaraciją ir konfidencialumo pasižadėjimą bei deklaravę privačius interesus Lietuvos Respublikos viešųjų ir privačių interesų derinimo valstybinėje tarnyboje įstatymo numatyta tvarka.

11. **Už pirkimų planavimą atsakingo asmens funkcijos ir atsakomybė** viešojo pirkimo procese:

11.1. rengia perkančiosios organizacijos einamųjų kalendorinių metų viešųjų pirkimų planą, kurio forma pateikta Tvarkos aprašo 3 priede, ir jo pakeitimus;

11.2. pagal perkančiosios organizacijos vadovo patvirtintą pirkimų planą rengia perkančiosios organizacijos pirkimų suvestinę ir ją ne vėliau negu iki einamųjų metų kovo 15 d., o patikslinus pirkimų planą – ne vėliau kaip per 5 darbo dienas, pagal Viešųjų pirkimų tarnybos nustatytus reikalavimus ir tvarką skelbia CVP IS ir perkančiosios organizacijos interneto svetainėje, specialiai tam skirtoje skiltyje. Paskelbtos planuojamų atlikti pirkimų suvestinės turinys visur turi būti tapatus;

11.3. vizuoja Pirkimo iniciatoriaus parengtą Paraišką.

12. **Pirkimo iniciatoriaus funkcijos ir atsakomybė** viešojo pirkimo procese:

12.1. už pirkimų planavimą atsakingam asmeniui teikia informaciją apie prekių, paslaugų ar darbų poreikį;

12.2. vertina galimybę prekes, paslaugas ar darbus įsigyti naudojantis CPO elektroniniu katalogu;

12.3. kiekvieno pirkimo procedūroms atlikti pildo paraišką, kurios forma pateikta Tvarkos aprašo 4 priede (toliau – Paraiška);

13. **Pirkimų organizatoriaus funkcijos ir atsakomybė**:

13.1. vykdo mažos vertės pirkimų procedūras MVPTA nustatyta tvarka (patvirtinta VPT direktoriaus 2017-06-28);

13.2. vykdo pirkimus naudojantis CPO elektroniniu katalogu;

13.3. atlieka nuolatinę teisės aktų. reglamentuojančių pirkimus, ir jų pakeitimų stebėseną;

13.4. analizuoja darbuotojų, dalyvaujančių visuose pirkimų proceso etapuose, poreikį ir teikia siūlymus perkančiosios organizacijos vadovui;

13.5. pildo:

13.5.1. Mažos vertės viešojo pirkimo pažymą (5 priedas)

13.5.2. Įvykdytų viešųjų pirkimų žurnalą (6 priedas)

13.5.3. Konfidencialumo pasižadėjimų ir nešališkumo deklaracijų registrą (7 priedas)

13.5.4. Viešųjų pirkimų planų registrą (8 priedas)

13.5.5. Mažos vertės viešojo pirkimo paraiškų ir pažymų registrą (9 priedas)

13.5.6. Viešųjų pirkimų siunčiamų dokumentų registrą (10 priedas)

13.5.7. Viešųjų pirkimų gautų dokumentų registrą (11 priedas)

13.5.8. Viešojo pirkimo–pardavimo sutarčių registrą (12 priedas)

13.6. tiekėjus pageidaujančius dalyvauti Perkančiosios organizacijos neskelbiamuose pirkimuose registruoja Tiekėjų pageidaujančių dalyvauti perkančiosios organizacijos neskelbiamuose pirkimuose žurnale, kurio forma pateikta Tvarkos aprašo 13 priede.

13.7. viešina laimėjusių dalyvių pasiūlymus, sudarytas Pirkimo sutartis ir Pirkimo sutarčių sąlygų pakeitimus;

13.8. skelbia Pirkimo sutarties neįvykdžiusių ar netinkamai ją įvykdžiusių tiekėjų sąrašus ir nedelsdamas, tačiau ne vėliau kaip per 3 darbo dienas apie tai informuoja tiekėją;

13.9. skelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį šio Viešųjų pirkimų įstatymo 46 ir 47 straipsniuose nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal Viešųjų pirkimų įstatymo 50 straipsnį;

13.10. atsako už duomenų apie perkančią organizaciją CVP ir CPO elektroniniame kataloge aktualumą ir teisingumą, administruoja perkančiosios organizacijos darbuotojams suteiktas teises;

13.11. vykdydamas perkančiosios organizacijos vadovo nurodymus, sukuria ir registruoja organizacijos naudotojus, kuria naudotojų grupes CVP IS ir CPO elektroninio katalogo priemonėmis vykdomiems pirkimams, suteikia jiems įgaliojimus ir nustato prieigos prie duomenų ribas;

13.12. vykdydamas perkančiosios organizacijos vadovo nurodymus, CVP IS pašalina esamus naudotojus arba apriboja jų teises ir prieigą prie CVP IS;

13.13. Viešųjų pirkimų įstatyme numatytais atvejais ir nustatyta tvarka skelbia privalomus skelbti Perkančiosios organizacijos dokumentus;

13.14. CVP IS priemonėmis parengia ir Viešųjų pirkimų tarnybai pateikia:

13.14.1. kiekvienų pirkimo procedūrų, įskaitant ir pirkimo procedūras, kurių metu sudaroma preliminarioji sutartis ar jos pagrindu sudaroma Pirkimo sutartis, sukuriama dinaminė pirkimo sistema ar jos pagrindu sudaroma Pirkimo sutartis, ataskaitą per 15 dienų pasibaigus pirkimo procedūroms, bet ne vėliau kaip iki pirmojo mokėjimo pagal sudarytą Pirkimo sutartį pradžios. Ši ataskaita neteikiama, kai Pirkimo sutartis sudaroma pagal Viešųjų pirkimų įstatymo 72 straipsnio 3 dalį atlikus supaprastintą pirkimą, preliminariosios sutarties pagrindu pagal šio įstatymo 78 straipsnio 4 dalį ar 78 straipsnio 5 dalies 1 punktą ar atliekant šio įstatymo 25 straipsnio 3 ir 4 dalyse nurodytą pirkimą ir mažos vertės pirkimą;

13.14.2. visų per kalendorinius metus sudarytų Pirkimo sutarčių, kai Pirkimo sutartis sudaroma atliekant šio įstatymo 25 straipsnio 3 ir 4 dalyse nurodytus pirkimus ar kai sudarytos Pirkimo sutarties nereikalaujama paskelbti pagal šio įstatymo 86 straipsnio 9 dalies nuostatas, ataskaitą per 30 dienų, pasibaigus ataskaitiniams kalendoriniams metams.

Atspausdintos ataskaitos egzempliorius turi būti patvirtintas perkančiosios organizacijos vadovo parašu. Ataskaitos gali būti paskelbtos perkančiosios organizacijos interneto svetainėje, specialiai tam skirtoje skiltyje;

14. **Viešojo pirkimo komisijos funkcijos ir atsakomybė** viešojo pirkimo procese:

14.1. vykdo funkcijas nustatytas Komisijos darbo reglamente (14 priedas);

14.2. vykdo mažos vertės pirkimų procedūras MVPTA nustatyta tvarka;

14.3. pildo Mažos vertės viešojo pirkimo pažymą (5 priedas), kuri pateikiama kaip Komisijos sprendimą pagrindžiantis dokumentas;

14.4. kiekvieną Komisijos atliktą pirkimą registruoja Pirkimų žurnale (6 priedas);

14.5. tvarko su jos funkcijomis susijusių dokumentų registrus.

15. **Pretenzijų nagrinėjimo komisijos funkcijos ir atsakomybė** viešojo pirkimo procese:

15.1. apie gautą nagrinėti pretenziją privalo nedelsdama informuoti Komisiją ar pirkimų organizatorių, priklausomai nuo to, kas vykdo pirkimo procedūras ir už pirkimų organizavimą atsakingą asmenį;

15.2. nagrinėja tiekėjų pateiktas pretenzijas;

15.3. priimtus sprendimus įformina protokolu, kurį užregistruoja pretenzijų nagrinėjimo komisijos protokolų registre (19 priedas);

15.4. teikia argumentuotus siūlymus dėl priimamo sprendimo Komisijai ar pirkimo organizatoriui, priklausomai nuo to, kas vykdo pirkimo procedūras;

15.5. tvarko sujos funkcijomis susijusių dokumentų registrus.

**III SKYRIUS**

**VIEŠŲJŲ PIRKIMŲ PLANAVIMAS**

16. Planuojant Perkančiosios organizacijos viešuosius pirkimus sudaromas Pirkimų planas.

17. Pirkimų planą pagal šio Tvarkos aprašo 3 priede pateiktą formą rengia už pirkimų planavimą atsakingas asmuo. Pirkimų planas derinamas su išankstinę finansų kontrolę atliekančiu asmeniu. Pirkimų planas tvirtinamas Perkančiosios organizacijos vadovo įsakymu arba tvirtinimo žyma.

18. Pirkimų planas turi būti parengtas ir patvirtintas iki kiekvienų kalendorinių metų pirmojo pirkimo iniciavimo pradžios. Taip pat kiekvienais metais už pirkimų planavimą atsakingas asmuo ne vėliau kaip iki kovo 15 dienos, o patikslinus einamųjų metų Pirkimų planą – ne vėliau kaip per 5 darbo dienas, CVP IS ir Perkančiosios organizacijos interneto svetainėje, specialiai tam skirtoje skiltyje, skelbia tais metais planuojamų atlikti viešųjų pirkimų (išskyrus supaprastintus mažos vertės pirkimus) suvestinę. Viešųjų pirkimų suvestinė skelbiama Viešųjų pirkimų tarnybos nustatyta tvarka.

19. Pirkimų plano patikslinimą organizuoja už pirkimų planavimą atsakingas asmuo.

**IV SKYRIUS**

**VIEŠŲJŲ PIRKIMŲ INICIJAVIMAS, ORGANIZAVIMAS IR ATLIKIMAS**

20. Perkančiojoje organizacijoje viešiesiems pirkimams organizuoti ir atlikti Perkančiosios organizacijos įsakymu:

20.1. paskiriami Pirkimų organizatoriai, organizuoti ir atlikti mažos vertės viešuosius pirkimus vykdomus neskelbiamos apklausos būdu.

21. Perkančiosios organizacijos vadovas gali pavesti pirkimą atlikti Komisijai, neatsižvelgdamas į Tvarkos aprašo 21.1 punkte numatytas aplinkybes.

22. Komisija viešuosius pirkimus atlieka tiesiogiai taikydama Viešųjų pirkimų įstatymo ir susijusių teisės aktų nuostatas, o mažos vertės pirkimus atlieka MVPTA nustatyta tvarka.

23. Pirkimų organizatoriai viešuosius pirkimus atlieka MVPTA nustatyta tvarka.

24. Viešajam pirkimui inicijuoti Pirkimo iniciatorius rengia Paraišką.

25. Kai Pirkimo iniciatorius ir Pirkimų organizatorius yra skirtingi asmenys, rengdamas Paraišką Pirkimo iniciatorius konsultuojasi su planuojamo Pirkimo organizatoriumi, prireikus gali pasitelkti specialistus – dalyko žinovus konsultuoti klausimu, kuriam reikia specialių žinių.

26. Pirkimo iniciatorius pasirašo Paraišką. Paraiška derinama su:

26.1. už pirkimų planavimą atsakingu asmeniu. Jo viza reiškia, kad Paraiškoje nurodytas pirkimas yra įtrauktas į Pirkimų planą ir Paraiškoje nurodyta informacija neprieštarauja Pirkimų plane nurodytai informacijai bei suderintą pirkimo vertę ir suderintą galimą pirkimo būdą;

26.2. už išankstinę finansų kontrolę atsakingu asmeniu. Jo viza reiškia, kad pirkimas vykdomas pagal Pirkimų planą ir pirkimui yra lėšų.

27. Suderintą Paraišką tvirtina Perkančiosios organizacijos vadovas.

28. Pirkimų organizatorius, Komisija viešojo pirkimo procedūras pradeda po to, kai Perkančiosios organizacijos vadovas patvirtina Paraišką ir ji užregistruojama registruose.

29. Komisija arba Pirkimų organizatorius (jei Pirkimų organizatorius atlieka apklausą raštu) parengia pirkimo sąlygas vadovaudamasi pavyzdinėmis pirkimo sąlygomis nurodytomis Tvarkos aprašo 15 ir 16 prieduose.

30. Jeigu Paraiškoje nurodyta neišsami informacija apie pirkimo objektą, pirkimo vykdytojas (Pirkimų organizatorius arba Komisija) turi teisę pareikalauti Pirkimo iniciatoriaus ją patikslinti raštu. Informacija turi būti patikslinta raštu ne vėliau kaip per 3 darbo dienas nuo reikalavimo patikslinti informaciją gavimo dienos.

31. Mažos vertės viešajam pirkimui įforminti Pirkimo organizatorius arba Komisija rengia Mažos vertės viešojo pirkimo pažymą.

32. Komisijos pirmininkas arba Pirkimo organizatorius pasirašo Mažos vertės viešojo pirkimo pažymą. Mažos vertės viešojo pirkimo pažyma derinama su už einamąją finansų kontrolę atsakingu asmeniu. Jo viza reiškia, kad pirkimas vykdomas pagal Paraišką ir MVPTA.

33. Suderintą Mažos vertės viešojo pirkimo pažymą tvirtina Perkančiosios organizacijos vadovas.

**V SKYRIUS**

**ATASKAITŲ APIE VIEŠUOSIUS PIRKIMUS, LAIMĖJUSIŲ DALYVIŲ PASIŪLYMŲ IR PIRKIMO SUTARČIŲ BEI JŲ PAKEITIMŲ VIEŠINIMAS**

34. Komisija, Pirkimo organizatorius teisės aktų nustatyta tvarka ir terminais Perkančiosios organizacijos vardu rengia ir Viešųjų pirkimų tarnybai teikia:

34.1. viešųjų pirkimų skelbimus;

34.2. viešųjų pirkimų procedūrų ataskaitas.

35. Už pirkimų organizavimą atsakingas asmuo teisės aktų nustatyta tvarka ir terminais:

35.1. Perkančiosios organizacijos vardu rengia ir Viešųjų pirkimų tarnybai teikia:

35.1.1. kiekvienų pirkimo procedūrų, įskaitant ir pirkimo procedūras, kurių metu sudaroma preliminarioji sutartis ar jos pagrindu sudaroma Pirkimo sutartis, sukuriama dinaminė pirkimo sistema ar jos pagrindu sudaroma Pirkimo sutartis, ataskaitą per 15 dienų pasibaigus pirkimo procedūroms, bet ne vėliau kaip iki pirmojo mokėjimo pagal sudarytą Pirkimo sutartį pradžios. Ši ataskaita neteikiama, kai Pirkimo sutartis sudaroma pagal Viešųjų pirkimų įstatymo 72 straipsnio 3 dalį atlikus supaprastintą pirkimą, preliminariosios sutarties pagrindu pagal šio įstatymo 78 straipsnio 4 dalį ar 78 straipsnio 5 dalies 1 punktą ar atliekant šio įstatymo 25 straipsnio 3 ir 4 dalyse nurodytą pirkimą ir mažos vertės pirkimą;

35.1.2. visų per kalendorinius metus sudarytų Pirkimo sutarčių, kai Pirkimo sutartis sudaroma atliekant šio įstatymo 25 straipsnio 3 ir 4 dalyse nurodytus pirkimus ar kai sudarytos Pirkimo sutarties nereikalaujama paskelbti pagal šio įstatymo 86 straipsnio 9 dalies nuostatas, ataskaitą per 30 dienų, pasibaigus ataskaitiniams kalendoriniams metams;

35.2. viešina laimėjusių dalyvių pasiūlymus, sudarytas Pirkimo sutartis ir Pirkimo sutarčių sąlygų pakeitimus;

35.3. skelbia Pirkimo sutarties neįvykdžiusių ar netinkamai ją įvykdžiusių tiekėjų sąrašus ir nedelsdamas, tačiau ne vėliau kaip per 3 darbo dienas apie tai informuoja tiekėją;

35.4. skelbia informaciją apie tiekėją, kuris pirkimo procedūrų metu nuslėpė informaciją ar pateikė melagingą informaciją apie atitiktį šio Viešųjų pirkimų įstatymo 46 ir 47 straipsniuose nustatytiems reikalavimams, arba apie tiekėją, kuris dėl pateiktos melagingos informacijos nepateikė patvirtinančių dokumentų, reikalaujamų pagal Viešųjų pirkimų įstatymo 50 straipsnį.

**VI SKYRIUS**

**SUDARYTŲ PIRKIMO SUTARČIŲ PRIEŽIŪRA**

36. Pirkimo iniciatorius koordinuoja (organizuoja) perkančiosios organizacijos sudarytose Pirkimo sutartyse numatytų jos įsipareigojimų vykdymą ir prižiūri pristatymo (atlikimo, teikimo) terminų bei prekių, paslaugų ir darbų atitiktį Pirkimo sutartyse numatytiems kokybiniams ir kitiems reikalavimams laikymąsi.

37. Pirkimo iniciatoriui nustačius, kad tiekėjas nesilaiko Pirkimo sutartyse numatytų įsipareigojimų, jis a) nedelsiant apie tai informuoja savo tiesioginį vadovą, b) parengia pretenziją tiekėjui ir c) parengtą pretenziją tiekėjui pateikia savo tiesioginiam vadovui, kad šis galėtų priimti atitinkamus sprendimus.

38. Esant poreikiui Pirkimo iniciatorius inicijuoja siūlymus dėl Pirkimo sutarčių pratęsimo, keitimo, nutraukimo ar Pirkimo sutartyje numatytų prievolių įvykdymo užtikrinimo būdų taikymo kontrahentui.

39. Perkančiajai organizacijai sudarius Pirkimo sutarties pakeitimą Už pirkimų organizavimą atsakingas asmuo viešina šį Pirkimo sutarties pakeitimą.

**VII SKYRIUS**

**DOKUMENTŲ SAUGOJIMAS**

40. Perkančioji organizacija turi dokumentais pagrįsti atliekamo pirkimo eigą net ir tuo atveju, kai pirkimas atliekamas elektroninėmis priemonėmis.

41. Planavimo ir pasirengimo pirkimams dokumentai, pirkimo dokumentai, Paraiškos, pasiūlymai bei jų nagrinėjimo ir vertinimo dokumentai, Komisijos sprendimų priėmimo, derybų, dialogo ar kiti protokolai, susirašinėjimo su tiekėjais dokumentai, kiti su pirkimu susiję dokumentai saugomi ne trumpiau kaip 4 metus nuo pirkimo pabaigos, preliminariosios sutartys, Pirkimo sutartys, jų pakeitimai ir su jų vykdymu susiję dokumentai – ne trumpiau kaip 4 metus nuo Pirkimo sutarties įvykdymo.

42. Paraiškos ir rinkos tyrimų duomenys bei rezultatai saugomi kartu su susijusio pirkimo dokumentais.

43. Už pirkimo dokumentų paruošimą saugojimui yra atsakingas konkretų pirkimą vykdęs asmuo (Komisija arba Pirkimo organizatorius).

**VIII SKYRIUS**

**BAIGIAMOSIOS NUOSTATOS**

44. Tvarkos aprašas neriboja Perkančiosios organizacijos darbuotojų papildomų veiksmų, atliekamų vadovaujantis teisės aktų jiems suteiktomis teisėmis, jei šiais veiksmais siekiama užtikrinti viešojo pirkimo efektyvumą ir objektyvumą.

45. Perkančiosios organizacijos darbuotojai, atliekantys veiksmus numatytus šiame Tvarkos apraše, teisės aktų nustatyta tvarka asmeniškai atsako už:

45.1. informacijos nuslėpimą;

45.2. faktinių aplinkybių nustatymą, aprašymą ir kvalifikavimą pagal turimus dokumentus ir informaciją;

45.3. Tvarkos aprašo reikalavimų nesilaikymą;

45.4. Perkančiosios organizacijos darbuotojas, pažeidęs Taisykles, atsako Lietuvos Respublikos teisės aktų nustatyta tvarka.

46. Pasikeitusių Lietuvos Respublikos įstatymų, Lietuvos Respublikos Vyriausybės nutarimų, Viešųjų pirkimų tarnybos direktoriaus įsakymų nuostatomis turi būti vadovaujamasi iš karto, nelaukiant Tvarkos aprašo papildymo ar pakeitimo.